erhwenkuo/poetry-chinese-zhtw huggingface dataset:
觀山燈獻徐尚書
作者：溫庭皓（唐）

一峰當勝地，萬點照嚴城。勢異昆岡發，光疑玄圃生。焚書翻見字，舉燧不招兵。況遇新春夜，何勞秉燭行。九枝應並耀，午夜忽潛然。景集青山外，螢分碧草前。輝華侵月影，曆亂寫星躔。望極高樓上，搖光滿綺筵。春山收暝色，爝火集餘輝。麗景饒紅焰，祥光出翠微。白榆行自比，青桂影相依。唯有偷光客，追遊欲忘歸。
梅
作者：溫庭皓（唐）

一樹寒林外，何人此地栽。春光先自暖，陽豔暗相催。曉覺霜添白，寒迷月借開。餘香低惹袖，墮蕊逐流杯。零落移新暖，飄颺上故臺。雪繁鶯不識，風嫋蝶空回。羌吹應愁起，徵徒異渴來。莫貪題詠興，商鼎待鹽梅。
令狐員外宅宴寄中丞
作者：韓翃（唐）

寒色凝羅幕，同人清夜期。玉杯留醉處，銀燭送歸時。獨坐隔千里，空吟對雪詩。
褚主簿宅會畢庶子錢員外郎使君
作者：韓翃（唐）

開甕臘酒熟，主人心賞同。斜陽疏竹上，殘雪亂天中。更喜宣城印，朝廷與謝公。
送李明府赴滑州
作者：韓翃（唐）

渭城寒食罷，送客歸遠道。烏帽背斜暉，青驪踏春草。酒醒孤燭夜，衣冷千山早。去事沈尚書，應憐詞賦好。
送李司直赴江西使幕
作者：韓翃（唐）

斂版辭漢廷，進帆歸楚幕。三江城上轉，九裡人家泊。好酒近宜城，能詩謝康樂。雨晴西山樹，日出南昌郭。竹露點衣巾，湖煙濕扃鑰。主人蒼玉佩，後騎黃金絡。高視領八州，相期同一鶚。行當報知己，從此飛寥廓。
祭嶽回重贈孟都督
作者：韓翃（唐）

封作天齊王，清祠太山下。魯公秋賽畢，曉日回高駕。從騎盡幽並，同人皆沈謝。自矜文武足，一醉寒溪夜。
送南少府歸壽春
作者：韓翃（唐）

人言壽春遠，此去先秋到。孤客小翼舟，諸生高翅帽。淮風生竹簟，楚雨移茶灶。若在八公山，題詩一相報。
贈別崔司直赴江東兼簡常州獨孤使君
作者：韓翃（唐）

愛君青袍色，芳草能相似。官重法家流，名高墨曹吏。春衣淮上宿，美酒江邊醉。楚酪沃雕胡，湘羹糝香餌。前朝山水國，舊日風流地。蘇山逐青驄，江家驅白鼻。右軍尚少年，三領東方騎。亦過小丹陽，應知百城貴。
經月岩山
作者：韓翃（唐）

驅車過閩越，路出饒陽西。仙山翠如畫，簇簇生虹蜺。群峰若侍從，眾阜如嬰提。巖巒互吞吐，嶺岫相追攜。中有月輪滿，皎潔如圓珪。玉皇恣遊覽，到此神應迷。嫦娥曳霞帔，引我同攀躋。騰騰上天半，玉鏡懸飛梯。瑤池何悄悄，鸞鶴煙中棲。回頭望塵事，露下寒淒淒。
送客之江甯
作者：韓翃（唐）

春流送客不應賒，南入徐州見柳花。朱雀橋邊看淮水，楚雲朝下石頭城，江燕雙飛瓦棺寺。吳士風流甚可親，
送山陰姚丞攜妓之任兼寄山陰蘇少府
作者：韓翃（唐）

東風香草路，南客心容與。白皙吳王孫，青蛾柳家女。都門數騎出，河口片帆舉。夜簟眠橘洲，春衫傍楓嶼。山陰政簡甚從容，到罷唯求物外蹤。落日花邊剡溪水，加餐共愛鱸魚肥，醒酒仍憐甘蔗熟。知君煉思本清新，
和高平朱參軍思歸作
作者：韓翃（唐）

髯參軍，髯參軍，身為北州吏，心寄東山雲。坐見萋萋芳草綠。遙思往日晴江曲。刺船頻向剡中回，狂歌好愛陶彭澤，佳句唯稱謝法曹。平生樂事多如此，
贈別成明府赴劍南
作者：韓翃（唐）

朝為三室印，晚為三蜀人。遙知下車日，正及巴山春。縣道橘花裡，驛流江水濱。公門輒無事，賞地能相親。解衣初醉綠芳夕，應採蹲鴟薦佳客。霽水遠映西川時，
送孫潑赴雲中
作者：韓翃（唐）

黃驄少年舞雙戟，目視旁人皆辟易。百戰能誇隴上兒，敲石軍中傳夜火，斧冰河畔汲朝漿。前鋒直指陰山外，
送客還江東
作者：韓翃（唐）

還家不落春風後，數日應沽越人酒。池畔花深鬥鴨欄，把手閑歌香橘下，空山一望鷓鴣飛。
送夏侯侍郎
作者：韓翃（唐）

元戎車右早飛聲，禦史府中新正名。翰墨已齊鐘大理，前路應留白玉臺，行人輒美黃金絡。使君下馬愛瀛洲，公庭日夕羅山翠，功遂心閑無一事。移書或問島邊人，浮雲飛鳥兩相忘，他日依依城上樓。
送李湜下第歸衛州便遊河北
作者：韓翃（唐）

莫嗟太常屈，便入蘇門嘯。裡在應未遲，勿作我身料。輕雲日下不成陰，出對流芳攪別心。萬雉城東春水闊，佳期縱得上宮遊，旅食還為北邙客。路出司州勝景長，屢道主人多愛士，何辭策馬千餘裡。高譚魏國訪先生，有錢莫向河間用，載筆須來闕下游。
張山人草堂會王方士
作者：韓翃（唐）

嶼花晚，山日長，蕙帶麻襦食草堂。一片水光飛入戶，
送蓚縣劉主簿楚
作者：韓翃（唐）

起家得事平原侯，晚出都門辭舊遊。草色連綿幾千里，鄴下淹留佳賞新，群公舊日心相親。金盤曉鱠朱衣鮒，寒水浮瓜五月時，把君衣袖長河曲。
題玉山觀禪師蘭若
作者：韓翃（唐）

玉山宴坐移年月，錫杖承恩詣丹闕。先朝親與會龍華，禪床久臥虎溪水，蘭若初開鳳城裡。不出囂塵見遠公，掖垣揮翰君稱美，遠客陪遊問真理。薄宦深知誤此心，
贈別上元主簿張著
作者：韓翃（唐）

上書一見平津侯，劍笏斜齊秣陵尉。朝垂綬帶迎遠客，回船對酒三生渚，系馬焚香五願祠。日日澄江帶山翠，風流才調愛君偏，此別相逢定幾年。惆悵浮雲迷遠道，
別汜水縣尉
作者：韓翃（唐）

未央宮殿金開鑰，詔引賢良卷珠箔。花間賜食近丹墀，谷永直言身不顧，郤詵高第轉名香。綠槐陰陰出關道，五侯客舍偏留宿，一縣人家爭看歸。南向千峰北臨水，自憐寂寞會君稀，猶著前時博士衣。我欲低眉問知己，
別李明府
作者：韓翃（唐）

寵光五世腰青組，出入珠宮引簫鼓。醉舞雄王玳瑁床，羅山道士請人送，林邑使臣調象騎。愛君一身游上國，五侯焦石烹江筍，千戶沉香染客衣。別後想君難可見，
送中兄典邵州
作者：韓翃（唐）

官騎連西向楚雲，朱軒出餞晝紛紛。百城兼領安南國，玉顏送酒銅鞮歌，金管留人石頭宿。北雁初回江燕飛，百事無留到官後，重門寂寂垂高柳。零陵過贈石香溪，他日新詩應見報，還如宣遠在安城。
送萬巨
作者：韓翃（唐）

漢相見王陵，揚州事張禹。風帆木蘭楫，水國蓮花府。百丈清江十月天，寒城鼓角曉鐘前。金爐促膝諸曹吏，好逢南苑看人歸，也向西池留客醉。高柳垂煙橘帶霜，夫子前年入朝後，高名籍籍時賢口。共憐詩興轉清新，
送巴州楊使君
作者：韓翃（唐）

白雲縣北千山口，青歲欲開殘雪後。前驅錦帶魚皮鞮，愁看野馬隨官騎，笑取秦人帶客旗。使者下車憂疾苦，
送王侍禦赴江西兼寄李袁州
作者：韓翃（唐）

中朝理章服，南國隨旌旆。臘酒湘城隅，春衣楚江外。垂簾白角簟，下箸鱸魚鱠。雄筆佐名公，虛舟應時輩。按俗承流幾路清，平明山靄春江雲。湓城詩贈魚司馬，井上銅人行見無，湖中石燕飛應盡。禮門前直事仙郎，
寄雍丘竇明府
作者：韓翃（唐）

少年結綬騁金羈，許下如看瓊樹枝。入裡親過朗陵伯，時輩甯將白筆期，高流佇向丹霄見。何事翻飛不及群，中歲胡塵靜如掃，一官又罷行將老。薛公薦士得君初，□□□□□□□，□出重門煙樹裡。感物吟詩對暮天，獨坐不堪朝與夕，高風蕭索亂蟬悲。
贈兗州孟都督
作者：韓翃（唐）

少年親事冠軍侯，中歲仍遷北兗州。露冕甯誇漢車服，閒心近掩陶使君，詩興遙齊謝康樂。遠山重疊水逶迤，北場爭轉黃金勒，愛客華亭賞秋色。捲簾滿地鋪氍毹，
別孟都督
作者：韓翃（唐）

平蕪霽色寒城下，美酒百壺爭勸把。連呼寶劍銳頭兒，他時相憶若相問，青瑣門前開素書。
送別鄭明府
作者：韓翃（唐）

長頭大鼻鬢如雪，早歲連兵劍鋒折。千金盡去無鬥儲，路傍誰識鄭公子，谷口應知漢逸人。兒女相悲探井臼，
贈別王侍禦赴上都
作者：韓翃（唐）

翩翩馬上郎，執簡佩銀章。西向洛陽歸鄠杜，青青樹色傍行衣，乳燕流鶯相間飛。遠過三峰臨八水，相思掩泣複何如，公子門前人漸疏。幸有心期當小暑，
贈別太常李博士兼寄兩省舊遊
作者：韓翃（唐）

兩年戴武弁，趨侍明光殿。一朝簪惠文，客事信陵君。簡異當朝執，香非寓直燻。差肩何記室，攜手李將軍。玉鐙初回酸棗館，金鈿正舞石榴裙。忽驚萬事隨流水，暫誇五首軍中詩，還憶萬年枝下客。昨日留歡今送歸，
寄哥舒僕射
作者：韓翃（唐）

萬裡長城家，一生唯報國。腰垂紫文綬，手控黃金勒。高視黑頭翁，遙吞白騎賊。先麾牙門將，轉鬥黃河北。帳下親兵皆少年，錦衣承日繡行纏。轆轤寶劍初出鞘，左盤右射紅塵中，鶻入鴉群有誰敵。殺將破軍白日餘，
贈別華陰道士
作者：韓翃（唐）

紫府先生舊同學，腰垂彤管貯靈藥。恥論方士小還丹，晝灑瑤臺五雲濕，夜行金燭七星齊。回身暫下青冥裡，青青百草雲臺春，煙駕霓衣白角巾。露葉獨歸仙掌去，
送崔秀才赴上元兼省叔父
作者：韓翃（唐）

寒塘斂暮雪，臘鼓迎春早。匹馬五城人，重裘千里道。淮山輕露濕，江樹狂風掃。楚縣九醞醲，揚州百花好。練湖東望接雲陽，女市西遊入建康。行樂遠誇紅布旆，煙開日上板橋南，吳岫青青出林表。
旅泊吳門
作者：張賁（唐）

一舸吳江晚，堪憂病廣文。鱸魚誰與伴，鷗鳥自成群。反照縱橫水，斜空斷續雲。異鄉無限思，盡付酒醺醺。
賁中間有吳門旅泊之什蒙魯望垂和更作一章以伸酬謝
作者：張賁（唐）

偶發陶匏響，皆蒙組繡文。清秋將落帽，子夏正離群。有恨書燕雁，無聊賦郢雲。遍看心自醉，不是酒能醺。
酬襲美先見寄倒來韻
作者：張賁（唐）

尋疑天意喪斯文，故選茅峰寄白雲。酒後只留滄海客，為有此身猶苦患，不知何者是玄纁。
奉和襲美醉中即席見贈次韻
作者：張賁（唐）

桂枝新下月中仙，學海詞鋒譽藹然。文陣已推忠信甲，共許逢蒙快弓箭，再穿楊葉在明年。
奉和襲美題褚家林亭
作者：張賁（唐）

疏野林亭震澤西，朗吟閒步喜相攜。時時風折蘆花亂，今朝偶得高陽伴，從放山翁醉似泥。
奉和襲美傷開元觀顧道士
作者：張賁（唐）

鳳麟膠盡夜如何，共歎先生劍解多。幾度吊來唯白鶴，惆悵真靈又空返，玉書誰授紫微歌。
和魯望白菊
作者：張賁（唐）

雪彩冰姿號女華，寄身多是地仙家。有時南國和霜立，自知終古清香在，更出梅妝弄晚霞。
奉和襲美先輩悼鶴
作者：張賁（唐）

池塘蕭索掩空籠，玉樹同嗟一土中。莎徑罷鳴唯泣露，雲減霧消無處問，只留華髮與衰翁。
偶約道流終乖文會答皮陸
作者：張賁（唐）

仙侶無何訪蔡經，兩煩韶濩出彤庭。人間若有登樓望，應怪文星近客星。
和襲美寒夜見訪
作者：張賁（唐）

雲孤鶴獨且相親，仿效從它折角巾。不用吳江歎留滯，風姿俱是玉清人。
和襲美醉中先起次韻
作者：張賁（唐）

何事桃源路忽迷，惟留雲雨怨空閨。仙郎共許多情調，莫遣重歌濁水泥。
和皮陸酒病偶作
作者：張賁（唐）

白編椰席鏤冰明，應助楊青解宿酲。難繼二賢金玉唱，可憐空作斷猿聲。
送浙東德師侍禦罷府西歸
作者：張賁（唐）

孤雲獨鳥本無依，江海重逢故舊稀。楊柳漸疏蘆葦白，可憐斜日送君歸。
以青z3飯分送襲美魯望因成一絕
作者：張賁（唐）

誰屑瓊瑤事青z3，舊傳名品出華陽。應宜仙子胡麻拌，因送劉郎與阮郎。
玩金鸂鶒和陸魯望
作者：張賁（唐）

翠羽紅襟鏤彩雲，雙飛常笑白鷗群。誰憐化作雕金質，從倩沉檀十裡聞。
悼鶴和襲美
作者：張賁（唐）

渥頂鮮毛品格馴，莎庭閒暇重難群。無端日暮東風起，飄散春空一片雲。
覽皮先輩盛制，因作十韻以寄，用伸款仰
作者：崔璐（唐）

河嶽挺靈異，星辰精氣殊。在人為英傑，與國作禎符。襄陽得奇士，俊邁真龍駒。勇果魯仲由，文賦蜀相如。渾浩江海廣，葩華桃李敷。小言入無間，大言塞空虛。幾人遊赤水，夫子得玄珠。鬼神爭奧秘，天地惜洪爐。既有曾參行，仍兼君子儒。吾知上帝意，將使居黃樞。好保千金體，須為萬姓謨。
浙東罷府西歸酬別張廣文皮先輩陸秀才
作者：李縠（唐）

豈有頭風筆下痊，浪成蠻語向初筵。蘭亭舊趾雖曾見，相逢只恨相知晚，一曲驪歌又幾年。
和皮日休悼鶴
作者：李縠（唐）

才子襟期本上清，陸雲家鶴伴閒情。猶憐反顧五六裡，人間華表堪留語，剩向秋風寄一聲。道林曾放雪翎飛，應悔庭除閉羽衣。料得王恭披鶴氅，倚吟猶待月中歸。
醉中襲美先月中歸
作者：李縠（唐）

休文雖即逃瓊液，阿鶩還須掩玉閨。月落金雞一聲後，不知誰悔醉如泥。
奉酬皮先輩霜菊見贈
作者：崔璞（唐）

菊花開晚過秋風，聞道芳香正滿叢。爭奈病夫難強飲，應須速自召車公。
蒙恩除替將還京洛偶敘所懷因成六韻呈軍事院諸公郡中一二秀才
作者：崔璞（唐）

兩載求人瘼，三春受代歸。務繁多簿籍，才短乏恩威。共理乖天獎，分憂值歲饑。遽蒙交郡印，安敢整朝衣。作牧慚為政，思鄉念式微。儻容還故里，高臥掩柴扉。
和皮日休悼鶴
作者：魏樸（唐）

直欲裁詩問杳冥，豈教靈化亦浮生。風林月動疑留魄，人間飛去猶堪恨，況是泉臺遠玉京。經秋宋玉已悲傷，況報胎禽昨夜亡。霜曉起來無問處，伴僧彈指繞荷塘。
皮襲美見留小宴次韻
作者：羊昭業（唐）

澤國春來少遇晴，有花開日且飛觥。王戎似電休推病，知君不肯然官燭，爭得華筵徹夜明。
送羊振文歸覲桂陽
作者：顏萱（唐）

高掛吳帆喜動容，問安歸去指湘峰。懸魚庭內芝蘭秀，臨岐獨有沾襟戀，南巷當年共化龍。
送圓載上人
作者：顏萱（唐）

師來一世恣經行，卻泛滄波問去程。心靜已能防渴鹿，料得還鄉無別利，只應先見日華生。
過張祜處士丹陽故居
作者：顏萱（唐）

憶昔為兒逐我兄，曾拋竹馬拜先生。書齋已換當時主，柴扉草屋無人問，猶向荒田責地徵。
和襲美傷顧道士
作者：鄭璧（唐）

斜漢銀瀾一夜東，飄飄何處五雲中。空留華表千年約，門人不睹飛升去，猶與浮生哭恨同。
奉和陸魯望白菊
作者：鄭璧（唐）

白豔輕明帶露痕，始知佳色重難群。終朝疑笑梁王雪，瓊妃若會寬裁剪，堪作蟾宮夜舞裙。
和襲美索友人酒
作者：鄭璧（唐）

乘興閑來小謝家，便裁詩句乞榴花。邴原雖不無端醉，也愛臨風從鹿車。
文燕潤卿不至
作者：鄭璧（唐）

已知羽駕朝金闕，不用燒蘭望玉京。應是易遷明月好，玉皇留看舞雙成。
冬夜寓居寄儲太祝
作者：綦毋潛（唐）

自為洛陽客，夫子吾知音。盡義能下士，時人無此心。奈何離居夜，巢鳥悲空林。愁坐至月上，複聞南鄰砧。
春泛若耶溪
作者：綦毋潛（唐）

幽意無斷絕，此去隨所偶。晚風吹行舟，花路入溪口。際夜轉西壑，隔山望南鬥。潭煙飛溶溶，林月低向後。生事且彌漫，願為持竿叟。
題鶴林寺
作者：綦毋潛（唐）

道林隱形勝，向背臨層霄。松覆山殿冷，花藏溪路遙。珊珊寶幡掛，焰焰明燈燒。遲日半空谷，春風連上潮。少憑水木興，暫令身心調。願謝攜手客，茲山禪誦饒。
題棲霞寺
作者：綦毋潛（唐）

南山勢回合，靈境依此住。殿轉雲崖陰，僧探石泉度。龍蛇爭翕習，神鬼皆密護。萬壑奔道場，群峰向雙樹。天花飛不著，水月白成路。今日觀身我，歸心複何處。
送儲十二還莊城
作者：綦毋潛（唐）

西阪何繚繞，青林問子家。天寒噪野雀，日晚度城鴉。寂曆道傍樹，曈曨原上霞。茲情不可說，長恨隱淪賒。
送章彝下第
作者：綦毋潛（唐）

長安渭橋路，行客別時心。獻賦溫泉畢，無媒魏闕深。黃鶯啼就馬，白日暗歸林。三十名未立，君還惜寸陰。
送崔員外黔中監選
作者：綦毋潛（唐）

持衡出帝畿，星指夜郎飛。神女雲迎馬，荊門雨濕衣。聽猿收淚罷，系雁待書稀。蠻貊雖殊俗，知君肝膽微。
送賈恆明府兼寄溫張二司戶
作者：綦毋潛（唐）

越客新安別，秦人舊國情。舟乘晚風便，月帶上潮平。花路西施石，雲峰句踐城。明州報兩掾，相憶二毛生。
送宋秀才
作者：綦毋潛（唐）

冠古積榮盛，當時數戟門。舊交丞相子，繼世五侯孫。長劍倚天外，短書盈萬言。秋風一送別，江上黯消魂。
送平判官入秦
作者：綦毋潛（唐）

謫遠自安命，三年已忘歸。同聲願執手，驛騎到門扉。雲是帝鄉去，軍書謁紫微。曾為金馬客，向日淚沾衣。
送鄭務拜伯父
作者：綦毋潛（唐）

名公作逐臣，驅馬拂行塵。舊國問鄖子，勞歌過郢人。一川花送客，二月柳宜春。奉料竹林興，寬懷此別晨。
題招隱寺絢公房
作者：綦毋潛（唐）

開士度人久，空巖花霧深。徒知燕坐處，不見有為心。蘭若門對壑，田家路隔林。還言證法性，歸去比黃金。
宿太平觀
作者：綦毋潛（唐）

夕到玉京寢，窅冥雲漢低。魂交仙室蝶，曙聽羽人雞。滴瀝花上露，清泠松下溪。明當訪真隱，揮手入無倪。
題靈隱寺山頂禪院
作者：綦毋潛（唐）

招提此山頂，下界不相聞。塔影掛清漢，鐘聲和白雲。觀空靜室掩，行道眾香焚。且駐西來駕，人天日未曛。
若耶溪逢孔九
作者：綦毋潛（唐）

相逢此溪曲，勝託在煙霞。潭影竹間動，巖陰簷外斜。人言上皇代，犬吠武陵家。借問淹留日，春風滿若耶。
宿龍興寺
作者：綦毋潛（唐）

香剎夜忘歸，松青古殿扉。燈明方丈室，珠系比丘衣。白日傳心靜，青蓮喻法微。天花落不盡，處處鳥銜飛。
題沈東美員外山池
作者：綦毋潛（唐）

仙郎偏好道，鑿沼象瀛洲。魚樂隨情性，船行任去留。秦人辨雞犬，堯日識巢由。歸客衡門外，仍憐返景幽。
茅山洞口
作者：綦毋潛（唐）

華陽仙洞口，半嶺拂雲看。窈窕穿苔壁，差池對石壇。方隨地脈轉，稍覺水晶寒。未果變金骨，歸來茲路難。
過方尊師院
作者：綦毋潛（唐）

羽客北山尋，草堂松徑深。養神宗示法，得道不知心。洞戶逢雙履，寥天有一琴。更登玄圃上，仍種杏成林。
經陸補闕隱居
作者：綦毋潛（唐）

不敢要君徵亦起，致君全得似唐虞。讜言昨歎離天聽，學書弟子何人在，點檢猶存諫草無。
登天竺寺
作者：綦毋潛（唐）

郡有化城最，西窮疊嶂深。松門當澗口，石路在峰心。幽見夕陽霽，高逢暮雨陰。佛身瞻紺發，寶地踐黃金。雲向竹溪盡，月從花洞臨。因物成真悟，遺世在茲岑。
滿公房
作者：綦毋潛（唐）

世界蓮花藏，行人香火緣。燈王照不盡，中夜寂相傳。
過融上人蘭若
作者：綦毋潛（唐）

山頭禪室掛僧衣，窗外無人溪鳥飛。黃昏半在下山路，卻聽鐘聲連翠微。
早發上東門
作者：綦毋潛（唐）

十五能行西入秦，三十無家作路人。時命不將明主合，布衣空染洛陽塵。
祇園寺
作者：綦毋潛（唐）

寶坊求往跡，神理駐沿洄。雁塔酬前願，王身更後來。加持將暝合，朗悟豁然開。兩世分明見，餘生複幾哉。
送集賢學士伊闕史少府放歸江東覲省
作者：綦毋潛（唐）

墨客鐘張侶，材高吳越珍。千門來謁帝，駟馬去榮親。吏邑沿清洛，鄉山指白蘋。歸期應不遠，當及未央春。
古劍篇
作者：郭震（唐）

君不見昆吾鐵冶飛炎煙，紅光紫氣俱赫然。良工鍛煉凡幾年，鑄得寶劍名龍泉。龍泉顏色如霜雪，正逢天下無風塵，幸得周防君子身。精光黯黯青蛇色，何言中路遭棄捐，零落漂淪古獄邊。雖複塵埋無所用，
塞上
作者：郭震（唐）

塞外虜塵飛，頻年出武威。死生隨玉劍，辛苦向金微。久戍人將老，長徵馬不肥。仍聞酒泉郡，已合數重圍。
寄劉校書
作者：郭震（唐）

俗吏三年何足論，每將榮辱在朝昏。才微易向風塵老，回首漢家丞相府，昨來誰得掃重門。
同徐員外除太子舍人寓直之作
作者：郭震（唐）

太子擅元良，宮臣命偉長。除榮辭會府，直宿總書坊。露濕幽巖桂，風吹便坐桑。閣連雲一色，池帶月重光。葉死蘭無氣，荷枯水不香。遙聞秋興作，言是晉中郎。
春江曲
作者：郭震（唐）

江水春沉沉，上有雙竹林。竹葉壞水色，郎亦壞人心。
王昭君三首
作者：郭震（唐）

自嫁單於國，長銜漢掖悲。容顏日憔悴，有甚畫圖時。厭踐冰霜域，嗟為邊塞人。思從漠南獵，一見漢家塵。聞有南河信，傳言殺畫師。始知君念重，更肯惜蛾眉。
子夜四時歌六首：春歌
作者：郭震（唐）

陌頭楊柳枝，已被春風吹。妾心正斷絕，君懷那得知。青樓含日光，綠池起風色。贈子同心花，殷勤此何極。
子夜四時歌六首：秋歌
作者：郭震（唐）

邀歡空佇立，望美頻回顧。何時複採菱，江中密相遇。闢惡茱萸囊，延年菊花酒。與子結綢繆，丹心此何有。
子夜四時歌六首：冬歌
作者：郭震（唐）

北極嚴氣升，南至溫風謝。調絲競短歌，拂枕憐長夜。帷橫雙翡翠，被卷兩鴛鴦。婉態不自得，宛轉君王床。
二月樂遊詩
作者：郭震（唐）

二月芳遊始，開軒望曉池。綠蘭日吐葉，紅蕊向盈枝。柳色行將改，君心幸莫移。陽春遽多意，唯願兩人知。
十月樂遊詩
作者：郭震（唐）

十月嚴陰盛，霜氣下玉臺。羅衣羞自解，綺帳待君開。銀箭更籌緩，金爐香氣來。愁仍夜未幾，已使炭成灰。
螢
作者：郭震（唐）

秋風凜凜月依依，飛過高梧影裡時。暗處若教同眾類，世間爭得有人知。
蛩
作者：郭震（唐）

愁殺離家未達人，一聲聲到枕前聞。苦吟莫向朱門裡，滿耳笙歌不聽君。
雲
作者：郭震（唐）

聚散虛空去複還，野人閑處倚筇看。不知身是無根物，蔽月遮星作萬端。
野井
作者：郭震（唐）

縱無汲引味清澄，冷浸寒空月一輪。鑿處若教當要路，為君常濟往來人。
米囊花
作者：郭震（唐）

開花空道勝於草，結實何曾濟得民。卻笑野田禾與黍，不聞弦管過青春。
惜花
作者：郭震（唐）

豔拂衣襟蕊拂杯，繞枝閑共蝶徘徊。春風滿目還惆悵，半欲離披半未開。
蓮花
作者：郭震（唐）

臉膩香薰似有情，世間何物比輕盈。湘妃雨後來池看，碧玉盤中弄水晶。
逢雪宿芙蓉山主人
作者：劉長卿（唐）

日暮蒼山遠，天寒白屋貧。柴門聞犬吠，風雪夜歸人。
送張起、崔載華之閩中
作者：劉長卿（唐）

朝無寒士達，家在舊山貧。相送天涯裡，憐君更遠人。
贈秦系徵君
作者：劉長卿（唐）

群公誰讓位，五柳獨知貧。惆悵青山路，煙霞老此人。
秦系頃以家事獲謗因出舊山每荷觀察崔公見知欲歸未遂感其流寓詩以贈之
作者：劉長卿（唐）

初迷武陵路，複出孟嘗門。回首江南岸，青山與舊恩。
夜中對雪贈秦系，時秦初與謝氏離婚，謝氏在越
作者：劉長卿（唐）

月明花滿地，君自憶山陰。誰遣因風起，紛紛亂此心。
湘妃
作者：劉長卿（唐）

帝子不可見，秋風來暮思。嬋娟湘江月，千載空蛾眉。
斑竹
作者：劉長卿（唐）

蒼梧千載後，斑竹對湘沅。欲識湘妃怨，枝枝滿淚痕。
春草宮懷古
作者：劉長卿（唐）

君王不可見，芳草舊宮春。猶帶羅裙色，青青向楚人。
正朝覽鏡作
作者：劉長卿（唐）

憔悴逢新歲，茅扉見舊春。朝來明鏡裡，不忍白頭人。
瓜洲道中送李端公南渡後，歸揚州道中寄
作者：劉長卿（唐）

片帆何處去，匹馬獨歸遲。惆悵江南北，青山欲暮時。
送張十八歸桐廬
作者：劉長卿（唐）

歸人乘野艇，帶月過江村。正落寒潮水，相隨夜到門。
過白鶴觀尋岑秀才不遇
作者：劉長卿（唐）

不知方外客，何事鎖空房。應向桃源裡，教他喚阮郎。
聽彈琴
作者：劉長卿（唐）

泠泠七絲上，靜聽松風寒。古調雖自愛，今人多不彈。
遊南園，偶見在陰牆下葵，因以成詠
作者：劉長卿（唐）

此地常無日，青青獨在陰。太陽偏不及，非是未傾心。
入百丈澗見桃花晚開
作者：劉長卿（唐）

百丈深澗裡，過時花欲妍。應緣地勢下，遂使春風偏。
送子婿崔真甫、李穆往揚州四首
作者：劉長卿（唐）

渡口發梅花，山中動泉脈。蕪城春草生，君作揚州客。半邏鶯滿樹，新年人獨遠。落花逐流水，共到茱萸灣。雁還空渚在，人去落潮翻。臨水獨揮手，殘陽歸掩門。狎鳥攜稚子，釣魚終老身。殷勤囑歸客，莫話桃源人。
寄龍山道士許法稜
作者：劉長卿（唐）

悠悠白雲裡，獨住青山客。林下晝焚香，桂花同寂寂。
送方外上人
作者：劉長卿（唐）

孤雲將野鶴，豈向人間住。莫買沃洲山，時人已知處。
送靈澈上人
作者：劉長卿（唐）

蒼蒼竹林寺，杳杳鐘聲晚。荷笠帶夕陽，青山獨歸遠。
茱萸灣北答崔載華問
作者：劉長卿（唐）

荒涼野店絕，迢遞人煙遠。蒼蒼古木中，多是隋家苑。
赴楚州次自田途中阻淺，問張南史
作者：劉長卿（唐）

楚城今近遠，積靄寒塘暮。水淺舟且遲，淮潮至何處。
江中對月
作者：劉長卿（唐）

空洲夕煙斂，望月秋江裡。歷歷沙上人，月中孤渡水。
碧澗別墅喜皇甫侍禦相訪
作者：劉長卿（唐）

荒村帶返照，落葉亂紛紛。古路無行客，寒山獨見君。野橋經雨斷，澗水向田分。不為憐同病，何人到白雲。
初到碧澗招明契上人
作者：劉長卿（唐）

漸老知身累，初寒曝背眠。白雲留永日，黃葉減餘年。猿護窗前樹，泉澆谷後田。沃洲能共隱，不用道林錢。
送少微上人遊天臺
作者：劉長卿（唐）

石橋人不到，獨往更迢迢。乞食山家少，尋鐘野路遙。松門風自掃，瀑布雪難消。秋夜聞清梵，餘音逐海潮。
卻歸睦州至七裡灘下作
作者：劉長卿（唐）

南歸猶謫宦，獨上子陵灘。江樹臨洲晚，沙禽對水寒。山開斜照在，石淺亂流難。惆悵梅花發，年年此地看。
對酒寄嚴維
作者：劉長卿（唐）

陋巷喜陽和，衰顏對酒歌。懶從華髮亂，閑任白雲多。郡簡容垂釣，家貧學弄梭。門前七裡瀨，早晚子陵過。
新年作
作者：劉長卿（唐）

鄉心新歲切，天畔獨潸然。老至居人下，春歸在客先。嶺猿同旦暮，江柳共風煙。已似長沙傅，從今又幾年。
朱放自杭州與故里相使君立碑回因以奉簡吏部楊侍郎制文
作者：劉長卿（唐）

片石羊公後，淒涼江水濱。好辭千古事，墮淚萬家人。鵩集佔書久，鸞回刻篆新。不堪相顧恨，文字日生塵。
送宣尊師醮畢歸越
作者：劉長卿（唐）

吹簫江上晚，惆悵別茅君。踏火能飛雪，登刀入白雲。晨香長日在，夜磬滿山聞。揮手桐溪路，無情水亦分。
送裴使君赴荊南充行軍司馬
作者：劉長卿（唐）

盛府南門寄，前程積水中。月明臨夏口，山晚望巴東。故節辭江郡，寒笳發渚宮。漢川風景好，遙羨逐羊公。
送裴郎中貶吉州
作者：劉長卿（唐）

亂軍交白刃，一騎出黃塵。漢節同歸闕，江帆共逐臣。猿愁歧路晚，梅作異方春。知己酇侯在，應憐脫粟人。
酬皇甫侍禦見寄，時前相國姑臧公初臨郡
作者：劉長卿（唐）

離別江南北，汀洲葉再黃。路遙雲共水，砧迥月如霜。歲儉依仁政，年衰憶故鄉。佇看宣室召，漢法倚張綱。
月下呈章秀才
作者：劉長卿（唐）

自古悲搖落，誰人奈此何。夜蛩偏傍枕，寒鳥數移柯。向老三年謫，當秋百感多。家貧惟好月，空愧子猷過。
酬張夏
作者：劉長卿（唐）

幾歲依窮海，頹年惜故陰。劍寒空有氣，松老欲無心。玩雪勞相訪，看山正獨吟。孤舟且莫去，前路水雲深。
送李使君貶連州
作者：劉長卿（唐）

獨過長沙去，誰堪此路愁。秋風散千騎，寒雨泊孤舟。賈誼辭明主，蕭何識故侯。漢廷當自召，湘水但空流。
秋夜北山精舍觀體如師梵
作者：劉長卿（唐）

焚香奏仙唄，向夕遍空山。清切兼秋遠，威儀對月閑。靜分巖響答，散逐海潮還。幸得風吹去，隨人到世間。
酬張夏雪夜赴州訪別途中苦寒作
作者：劉長卿（唐）

扁舟乘興客，不憚苦寒行。晚暮相依分，江潮欲別情。水聲冰下嚥，砂路雪中平。舊劍鋒芒盡，應嫌贈脫輕。
尋洪尊師不遇
作者：劉長卿（唐）

古木無人地，來尋羽客家。道書堆玉案，仙帔疊青霞。鶴老難知歲，梅寒未作花。山中不相見，何處化丹砂。
喜鮑禪師自龍山至
作者：劉長卿（唐）

故居何日下，春草欲芊芊。猶對山中月，誰聽石上泉。猿聲知後夜，花發見流年。杖錫閑來往，無心到處禪。
送方外上人之常州依蕭使君
作者：劉長卿（唐）

宰臣思得度，鷗鳥戀為群。遠客回飛錫，空山臥白雲。夕陽孤艇去，秋水兩溪分。歸共臨川史，同翻貝葉文。
宿北山禪寺蘭若
作者：劉長卿（唐）

上方鳴夕磬，林下一僧還。密行傳人少，禪心對虎閑。青松臨古路，白月滿寒山。舊識窗前桂，經霜更待攀。
赴新安別梁侍郎
作者：劉長卿（唐）

新安君莫問，此路水雲深。江海無行跡，孤舟何處尋。青山空向淚，白月豈知心。縱有餘生在，終傷老病侵。
江州留別薛六、柳八二員外
作者：劉長卿（唐）

江海相逢少，東南別處長。獨行風嫋嫋，相去水茫茫。白首辭同舍，青山背故鄉。離心與潮信，每日到潯陽。
和州留別穆郎中
作者：劉長卿（唐）

播遷悲遠道，搖落感衰容。今日猶多難，何年更此逢。世交黃葉散，鄉路白雲重。明發看煙樹，唯聞江北鐘。
和州送人歸複郢
作者：劉長卿（唐）

因家漢水曲，相送掩柴扉。故郢生秋草，寒江澹落暉。綠林行客少，赤壁住人稀。獨過潯陽去，潮歸人不歸。
送金昌宗歸錢塘
作者：劉長卿（唐）

新家浙江上，獨泛落潮歸。秋水照華髮，涼風生褐衣。柴門嘶馬少，藜杖拜人稀。惟有陶潛柳，蕭條對掩扉。
酬張夏別後道中見寄
作者：劉長卿（唐）

離群方歲晏，謫宦在天涯。暮雪同行少，寒潮欲上遲。海鷗知吏傲，砂鶴見人衰。只畏生秋草，西歸亦未期。
新安奉送穆諭德歸朝，賦得行字
作者：劉長卿（唐）

九重宣室召，萬裡建溪行。事直皇天在，歸遲白髮生。用材身複起，睹聖眼猶明。離別寒江上，潺湲若有情。
偶然作
作者：劉長卿（唐）

野寺長依止，田家或往還。老農開古地，夕鳥入寒山。書劍身同廢，煙霞吏共閑。豈能將白髮，扶杖出人間。
送州人孫沅自本州卻歸句章新營所居
作者：劉長卿（唐）

故里歸成客，新家去未安。詩書滿蝸舍，徵稅及漁竿。火種山田薄，星居海島寒。憐君不得已，步步別離難。
送李員外使還蘇州兼呈前袁州李使君賦得長字袁州即員外之從兄
作者：劉長卿（唐）

別離共成怨，衰老更難忘。夜月留同舍，秋風在遠鄉。朱弦徐向燭，白髮強臨觴。歸獻西陵作，誰知此路長。
酬李員外從崔錄事載華宿三河戍先見寄
作者：劉長卿（唐）

寒江鳴石瀨，歸客夜初分。人語空山答，猿聲獨戍聞。遲來朝及暮，愁去水連雲。歲晚心誰在，青山見此君。
見秦系離婚後出山居作
作者：劉長卿（唐）

豈知偕老重，垂老絕良姻。郗氏誠難負，朱家自愧貧。綻衣留欲故，織錦罷經春。何況蘼蕪綠，空山不見人。
酬秦系
作者：劉長卿（唐）

鶴書猶未至，那出白雲來。舊路經年別，寒潮每日回。家空歸海燕，人老發江梅。最憶門前柳，閒居手自栽。
歲日作
作者：劉長卿（唐）

建寅回北斗，看曆佔春風。律變滄江外，年加白髮中。春衣試稚子，壽酒勸衰翁。今日陽和發，榮枯豈不同。
題元錄事開元所居
作者：劉長卿（唐）

幽居蘿薜情，高臥紀綱行。鳥散秋鷹下，人閑春草生。冒風歸野寺，收印出山城。今日新安郡，因君水更清。
送崔載華、張起之閩中
作者：劉長卿（唐）

不識閩中路，遙知別後心。猿聲入嶺切，鳥道問人深。旅食過夷落，方言會越音。西征開幕府，早晚用陳琳。
送張司直赴嶺南謁張尚書
作者：劉長卿（唐）

番禺萬里路，遠客片帆過。盛府依橫海，荒祠拜伏波。人經秋瘴變，鳥墜火雲多。誠憚炎洲裡，無如一顧何。
寄會稽公徐侍郎
作者：劉長卿（唐）

搖落淮南葉，秋風想越吟。鄒枚入梁苑，逸少在山陰。老鶴無衰貌，寒松有本心。聖朝難稅駕，惆悵白雲深。
送朱山人放越州，賊退後歸山陰別業
作者：劉長卿（唐）

越州初罷戰，江上送歸橈。南渡無來客，西陵自落潮。空城垂故柳，舊業廢春苗。閭裡相逢少，鶯花共寂寥。
秋夜肅公房喜普門上人自陽羨山至
作者：劉長卿（唐）

山棲久不見，林下偶同遊。早晚來香積，何人住沃洲。寒禽驚後夜，古木帶高秋。卻入千峰去，孤雲不可留。
送李秘書卻赴南中
作者：劉長卿（唐）

卻到番禺日，應傷昔所依。炎洲百口住，故國幾人歸。路識梅花在，家存棣萼稀。獨逢回雁去，猶作舊行飛。
過前安宜張明府郊居
作者：劉長卿（唐）

寂寥東郭外，白首一先生。解印孤琴在，移家五柳成。夕陽臨水釣，春雨向田耕。終日空林下，何人識此情。
使回次楊柳過元八所居
作者：劉長卿（唐）

君家楊柳渡，來往落帆過。綠竹經寒在，青山欲暮多。薜蘿誠可戀，婚嫁複如何。無奈閑門外，漁翁夜夜歌。
送李侍禦貶郴州
作者：劉長卿（唐）

洞庭波渺渺，君去吊靈均。幾路三湘水，全家萬里人。聽猿明月夜，看柳故年春。憶想汀洲畔，傷心向白蘋。
寄普門上人
作者：劉長卿（唐）

白雲幽臥處，不向世人傳。聞在千峰裡，心知獨夜禪。辛勤羞薄祿，依止愛閒田。惆悵王孫草，青青又一年。
逢郴州使，因寄鄭協律
作者：劉長卿（唐）

相思楚天外，夢寐楚猿吟。更落淮南葉，難為江上心。衡陽問人遠，湘水向君深。欲逐孤帆去，茫茫何處尋。
嶽陽館中望洞庭湖
作者：劉長卿（唐）

萬古巴丘戍，平湖此望長。問人何淼淼，愁暮更蒼蒼。疊浪浮元氣，中流沒太陽。孤舟有歸客，早晚達瀟湘。
巡去嶽陽卻歸鄂州使院留別鄭洵侍禦侍禦先曾謫居此州
作者：劉長卿（唐）

何事長沙謫，相逢楚水秋。暮帆歸夏口，寒雨對巴丘。帝子椒漿奠，騷人木葉愁。惟憐萬裡外，離別洞庭頭。
夏口送屈突司直使湖南
作者：劉長卿（唐）

共悲來夏口，何事更南征。霧露行人少，瀟湘春草生。鶯啼何處夢，猿嘯若為聲。風月新年好，悠悠遠客情。
代邊將有懷
作者：劉長卿（唐）

少年辭魏闕，白首向沙場。瘦馬戀秋草，徵人思故鄉。暮笳吹塞月，曉甲帶胡霜。自到雲中郡，於今百戰強。
雨中過員稷巴陵山居贈別
作者：劉長卿（唐）

憐君洞庭上，白髮向人垂。積雨悲幽獨，長江對別離。牛羊歸故道，猿鳥聚寒枝。明發遙相望，雲山不可知。
送李中丞之襄州
作者：劉長卿（唐）

流落徵南將，曾驅十萬師。罷歸無舊業，老去戀明時。獨立三朝識，輕生一劍知。茫茫漢江上，日暮複何之。
奉使至申州，傷經陷沒
作者：劉長卿（唐）

舉目傷蕪沒，何年此戰爭。歸人失舊裡，老將守孤城。廢戍山煙出，荒田野火行。獨憐溮水上，時亂亦能清。
穆陵關北逢人歸漁陽
作者：劉長卿（唐）

逢君穆陵路，匹馬向桑幹。楚國蒼山古，幽州白日寒。城池百戰後，耆舊幾家殘。處處蓬蒿遍，歸人掩淚看。
安州道中經滻水有懷
作者：劉長卿（唐）

征途逢滻水，忽似到秦川。借問朝天處，猶看落日邊。映沙晴漾漾，出澗夜濺濺。欲寄西歸恨，微波不可傳。
步登夏口古城作
作者：劉長卿（唐）

平蕪連古堞，遠客此沾衣。高樹朝光上，空城秋氣歸。微明漢水極，搖落楚人稀。但見荒郊外，寒鴉暮暮飛。
贈別盧司直之閩中
作者：劉長卿（唐）

爾來多不見，此去又何之。華髮同今日，流芳似舊時。洲長春色遍，漢廣夕陽遲。歲歲王孫草，空憐無處期。
酬郭夏人日長沙感懷見贈
作者：劉長卿（唐）

舊俗歡猶在，憐君恨獨深。新年向國淚，今日倚門心。歲去隨湘水，春生近桂林。流鶯且莫弄，江畔正行吟。
赴巴南書情寄故人
作者：劉長卿（唐）

南過三湘去，巴人此路偏。謫居秋瘴裡，歸處夕陽邊。直道天何在，愁容鏡亦憐。裁書欲誰訴，無淚可潸然。
餘幹旅舍
作者：劉長卿（唐）

搖落暮天迥，青楓霜葉稀。孤城向水閉，獨鳥揹人飛。渡口月初上，鄰家漁未歸。鄉心正欲絕，何處搗寒衣。
登思禪寺上方題修竹茂松
作者：劉長卿（唐）

上方幽且暮，臺殿隱蒙籠。遠磬秋山裡，清猿古木中。眾溪連竹路，諸嶺共松風。儻許棲林下，甘成白首翁。
恩敕重推使牒追赴蘇州，次前溪館作
作者：劉長卿（唐）

漸入雲峰裡，愁看驛路閑。亂鴉投落日，疲馬向空山。且喜憐非罪，何心戀末班。天南一萬裡，誰料得生還。
北歸次秋浦界清溪館
作者：劉長卿（唐）

萬裡猿啼斷，孤村客暫依。雁過彭蠡暮，人向宛陵稀。舊路青山在，餘生白首歸。漸知行近北，不見鷓鴣飛。
謫官後卻歸故村，將過虎丘，悵然有作
作者：劉長卿（唐）

萬事依然在，無如歲月何。邑人憐白髮，庭樹長新柯。故老相逢少，同官不見多。唯餘舊山路，惆悵枉帆過。
重推後卻赴嶺外待進止，寄元侍郎
作者：劉長卿（唐）

卻訪巴人路，難期國士恩。白雲從出岫，黃葉已辭根。大造功何薄，長年氣尚冤。空令數行淚，來往落湘沅。
秋杪江亭有作
作者：劉長卿（唐）

寂寞江亭下，江楓秋氣斑。世情何處澹，湘水向人閑。寒渚一孤雁，夕陽千萬山。扁舟如落葉，此去未知還。
送鄭司直歸上都
作者：劉長卿（唐）

歲歲逢離別，蹉跎江海濱。宦遊成楚老，鄉思逐秦人。馬首歸何日，鶯啼又一春。因君報情舊，閑慢欲垂綸。
送靈澈上人歸嵩陽蘭若
作者：劉長卿（唐）

南地隨緣久，東林幾歲空。暮山門獨掩，春草路難通。作梵連松韻，焚香入桂叢。唯將舊瓶缽，卻寄白雲中。
卻赴南邑留別蘇臺知己
作者：劉長卿（唐）

又過梅嶺上，歲歲此枝寒。落日孤舟去，青山萬裡看。猿聲湘水靜，草色洞庭寬。已料生涯事，唯應把釣竿。
和靈一上人新泉
作者：劉長卿（唐）

東林一泉出，複與遠公期。石淺寒流處，山空夜落時。夢閑聞細響，慮澹對清漪。動靜皆無意，唯應達者知。
送李摯赴延陵令
作者：劉長卿（唐）

清風季子邑，想見下車時。向水彈琴靜，看山採菊遲。明君加印綬，廉使託煢嫠。旦暮華陽洞，雲峰若有期。
奉送裴員外赴上都
作者：劉長卿（唐）

彤襜江上遠，萬裡詔書催。獨過潯陽去，空憐潮信回。離心秋草綠，揮手暮帆開。想見秦城路，人看五馬來。
長沙桓王墓下別李紓、張南史
作者：劉長卿（唐）

長沙千載後，春草獨萋萋。流水朝將暮，行人東複西。碑苔幾字滅，山木萬株齊。佇立傷今古，相看惜解攜。
送侯禦赴黔中充判官
作者：劉長卿（唐）

不識黔中路，今看遣使臣。猿啼萬裡客，鳥似五湖人。地遠官無法，山深俗豈淳。須令荒徼外，亦解懼埋輪。
秋日登吳公臺上寺遠眺，寺即陳將吳明徹戰場
作者：劉長卿（唐）

古臺搖落後，秋日望鄉心。野寺人來少，雲峰水隔深。夕陽依舊壘，寒磬滿空林。惆悵南朝事，長江獨至今。
淮上送梁二，恩命追赴上都
作者：劉長卿（唐）

賈生年最少，儒行漢庭聞。拜手卷黃紙，回身謝白雲。故關無去客，春草獨隨君。淼淼長淮水，東西自此分。
送崔升歸上都
作者：劉長卿（唐）

舊寺尋遺緒，歸心逐去塵。早鶯何處客，古木幾家人。白髮經多難，滄洲欲暮春。臨期數行淚，為爾一沾巾。
過李將軍南鄭林園觀妓
作者：劉長卿（唐）

郊原風日好，百舌弄何頻。小婦秦家女，將軍天上人。鴉歸長郭暮，草映大堤春。客散垂楊下，通橋車馬塵。
送嚴侍禦充東畿觀察判官
作者：劉長卿（唐）

洛陽徵戰後，君去問凋殘。雲月臨南至，風霜向北寒。故園經亂久，古木隔林看。誰訪江城客，年年守一官。
送王端公入奏上都
作者：劉長卿（唐）

舊國無家訪，臨歧亦羨歸。途經百戰後，客過二陵稀。秋草通徵騎，寒城背落暉。行當蒙顧問，吳楚歲頻饑。
送營田判官鄭侍禦赴上都
作者：劉長卿（唐）

上國三千里，西還及歲芳。故山經亂在，春日送歸長。曉奏趨雙闕，秋成報萬箱。幸論開濟力，已實海陵倉。
送李校書赴東浙幕府
作者：劉長卿（唐）

方從大夫後，南去會稽行。淼淼滄江外，青青春草生。芸香辭亂事，梅吹聽軍聲。應訪王家宅，空憐江水準。
清明後登城眺望
作者：劉長卿（唐）

風景清明後，雲山睥睨前。百花如舊日，萬井出新煙。草色無空地，江流合遠天。長安在何處，遙指夕陽邊。
陪王明府泛舟
作者：劉長卿（唐）

花縣彈琴暇，樵風載酒時。山含秋色近，鳥度夕陽遲。出沒鳧成浪，蒙籠竹亞枝。雲峰逐人意，來去解相隨。
送度支留後若侍禦之歙州，便赴信州省覲
作者：劉長卿（唐）

國用憂錢谷，朝推此任難。即山榆莢變，降雨稻花殘。林響朝登嶺，江喧夜過灘。遙知驄馬色，應待倚門看。
餘幹夜宴奉餞前蘇州韋使君新除婺州作
作者：劉長卿（唐）

複拜東陽郡，遙馳北闕心。行春五馬急，向夜一猿深。山過康郎近，星看婺女臨。幸容棲託分，猶戀舊棠陰。
晚次苦竹館，卻憶幹越舊遊
作者：劉長卿（唐）

匹馬風塵色，千峰旦暮時。遙看落日盡，獨向遠山遲。故驛花臨道，荒村竹映籬。誰憐卻回首，步步戀南枝。
送李二十四移家之江州
作者：劉長卿（唐）

煙塵猶滿目，歧路易沾衣。逋客多南渡，徵鴻自北飛。九江春草綠，千里暮潮歸。別後難相訪，全家隱釣磯。
送盧判官南湖
作者：劉長卿（唐）

漾舟仍載酒，愧爾意相寬。草色南湖綠，松聲小署寒。水禽前後起，花嶼往來看。已作滄洲調，無心戀一官。
送張栩扶侍之睦州
作者：劉長卿（唐）

遙憶新安舊，扁舟複卻還。淺深看水石，來往逐雲山。入縣餘花在，過門故柳閑。東徵隨子去，皆隱薜蘿間。
集梁耿開元寺所居院
作者：劉長卿（唐）

到君幽臥處，為我掃莓苔。花雨晴天落，松風終日來。路經深竹過，門向遠山開。豈得長高枕，中朝正用才。
贈西鄰盧少府
作者：劉長卿（唐）

籬落能相近，漁樵偶複同。苔封三徑絕，溪向數家通。犬吠寒煙裡，鴉鳴夕照中。時因杖藜次，相訪竹林東。
遊休禪師雙峰寺
作者：劉長卿（唐）

雙扉碧峰際，遙向夕陽開。飛錫方獨往，孤雲何事來。寒潭映白月，秋雨上青苔。相送東郊外，羞看驄馬回。
廨中見桃花南枝已開，北枝未發，因寄杜副端
作者：劉長卿（唐）

何意同根本，開花每後時。應緣去日遠，獨自發春遲。結實恩難忘，無言恨豈知。年光不可待，空羨向南枝。
奉送盧員外之饒州
作者：劉長卿（唐）

天書萬裡至，旌旆上江飛。日向鄱陽近，應看吳岫微。暮帆何處落，潮水揹人歸。風土無勞問，南枝黃葉稀。
送處士歸州，因寄林山人
作者：劉長卿（唐）

陵陽不可見，獨往復如何。舊邑雲山裡，扁舟來去過。鳥聲春穀靜，草色太湖多。儻宿荊溪夜，相思漁者歌。
移使鄂州，次峴陽館懷舊居
作者：劉長卿（唐）

多慚恩未報，敢問路何長。萬裡通秋雁，千峰共夕陽。舊遊成遠道，此去更違鄉。草露深山裡，朝朝落客裳。
送齊郎中赴海州
作者：劉長卿（唐）

華省占星動，孤城望日遙。直廬收舊草，行縣及新苗。滄海天連水，青山暮與朝。閭閻幾家散，應待下車招。
重陽日鄂城樓送屈突司直
作者：劉長卿（唐）

登高複送遠，惆悵洞庭秋。風景同前古，雲山滿上游。蒼蒼來暮雨，淼淼逐寒流。今日關中事，蕭何共爾憂。
更被奏留淮南，送從弟罷使江東
作者：劉長卿（唐）

又作淮南客，還悲木葉聲。寒潮落瓜步，秋色上蕪城。王事何時盡，滄洲羨爾行。青山將綠水，惆悵不勝情。
經漂母墓
作者：劉長卿（唐）

昔賢懷一飯，茲事已千秋。古墓樵人識，前朝楚水流。渚蘋行客薦，山木杜鵑愁。春草茫茫綠，王孫舊此遊。
送李端公赴東都
作者：劉長卿（唐）

軒轅徵戰後，江海別離長。遠客歸何處，平蕪滿故鄉。夕陽帆杳杳，舊裡樹蒼蒼。惆悵蓬山下，瓊枝不可忘。
送王員外歸朝
作者：劉長卿（唐）

往來無盡目，離別要逢春。海內罹多事，天涯見近臣。芳時萬裡客，鄉路獨歸人。魏闕心常在，隨君亦向秦。
送蔣侍禦入秦
作者：劉長卿（唐）

朝見及芳菲，恩榮出紫微。晚光臨仗奏，春色共西歸。楚客移家老，秦人訪舊稀。因君鄉裡去，為掃故園扉。
洞庭驛逢郴州使還，寄李湯司馬
作者：劉長卿（唐）

洞庭秋水闊，南望過衡峰。遠客瀟湘裡，歸人何處逢。孤雲飛不定，落葉去無蹤。莫使滄浪叟，長歌笑爾容。
送舍弟之鄱陽居
作者：劉長卿（唐）

鄱陽寄家處，自別掩柴扉。故里人何在，滄波孤客稀。湖山春草遍，雲木夕陽微。南去逢回雁，應憐相背飛。
送裴二十端公使嶺南
作者：劉長卿（唐）

蒼梧萬里路，空見白雲來。遠國知何在，憐君去未回。桂林無葉落，梅嶺自花開。陸賈千年後，誰看朝漢臺。
過桃花夫人廟
作者：劉長卿（唐）

寂寞應千歲，桃花想一枝。路人看古木，江月向空祠。雲雨飛何處，山川是舊時。獨憐春草色，猶似憶佳期。
鄂渚送池州程使君
作者：劉長卿（唐）

蕭蕭五馬動，欲別謝臨川。落日蕪湖色，空山梅冶煙。江湖通廨舍，楚老拜戈船。風化東南滿，行舟來去傳。
送友人西上
作者：劉長卿（唐）

羈心不自解，有別會沾衣。春草連天積，五陵遠客歸。十年經轉戰，幾處便芳菲。想見函關路，行人去亦稀。
送梁郎中赴吉州
作者：劉長卿（唐）

遙想廬陵郡，還聽叔度歌。舊官移上象，新令布中和。看竹經霜少，聞猿帶雨多。但愁徵拜日，無奈借留何。
過湖南羊處士別業
作者：劉長卿（唐）

杜門成白首，湖上寄生涯。秋草蕪三徑，寒塘獨一家。鳥歸村落盡，水向縣城斜。自有東籬菊，年年解作花。
送河南元判官赴河南勾當苗稅充百官俸錢
作者：劉長卿（唐）

春草長河曲，離心共渺然。方收漢家俸，獨向汶陽田。鳥雀空城在，榛蕪舊路遷。山東徵戰苦，幾處有人煙。
夏中崔中丞宅見海紅搖落一花獨開
作者：劉長卿（唐）

何事一花殘，閒庭百草闌。綠滋經雨發，紅豔隔林看。竟日餘香在，過時獨秀難。共憐芳意晚，秋露未須團。
使還至菱陂驛渡溮水作
作者：劉長卿（唐）

清川已再涉，疲馬共西還。何事行人倦，終年流水閑。孤煙飛廣澤，一鳥向空山。愁入雲峰裡，蒼蒼閉古關。
送齊郎中典括州
作者：劉長卿（唐）

星象移何處，旌麾獨向東。勸耕滄海畔，聽訟白雲中。樹色雙溪合，猿聲萬嶺同。石門康樂住，幾裡枉帆通。
過隱空和尚故居
作者：劉長卿（唐）

自從飛錫去，人到沃洲稀。林下期何在，山中春獨歸。踏花尋舊徑，映竹掩空扉。寥落東峰上，猶堪靜者依。
過蕭尚書故居見李花，感而成詠
作者：劉長卿（唐）

手植已芳菲，心傷故徑微。往年啼鳥至，今日主人非。滿地誰當掃，隨風豈複歸。空憐舊陰在，門客共沾衣。
送袁處士
作者：劉長卿（唐）

閒田北川下，靜者去躬耕。萬裡空江菼，孤舟過郢城。種荷依野水，移柳待山鶯。出處安能問，浮雲豈有情。
酬李侍禦登嶽陽見寄
作者：劉長卿（唐）

想見孤舟去，無由此路尋。暮帆遙在眼，春色獨何心。綠水瀟湘闊，青山鄠杜深。誰當北風至，為爾一開襟。
喜晴
作者：劉長卿（唐）

曉日西風轉，秋天萬裡明。湖天一種色，林鳥百般聲。霽景浮雲滿，遊絲映水輕。今朝江上客，凡慰幾人情。
梅花
作者：崔道融（唐）

數萼初含雪，孤標畫本難。香中別有韻，清極不知寒。橫笛和愁聽，斜枝倚病看。朔風如解意，容易莫摧殘。
銅雀妓二首
作者：崔道融（唐）

嚴妝垂玉箸，妙舞對清風。無複君王顧，春來起漸慵。歌咽新翻曲，香銷舊賜衣。陵園春雨暗，不見六龍歸。
春閨二首
作者：崔道融（唐）

寒食月明雨，落花香滿泥。佳人持錦字，無雁寄遼西。欲剪宜春字，春寒入剪刀。遼陽在何處，莫望寄徵袍。
訪僧不遇
作者：崔道融（唐）

尋僧已寂寞，林下鎖山房。松竹雖無語，牽衣借晚涼。
田上
作者：崔道融（唐）

雨足高田白，披蓑半夜耕。人牛力俱盡，東方殊未明。
月夕
作者：崔道融（唐）

月上隨人意，人閑月更清。朱樓高百尺，不見到天明。
槿花
作者：崔道融（唐）

槿花不見夕，一日一回新。東風吹桃李，須到明年春。
西施灘
作者：崔道融（唐）

宰嚭亡吳國，西施陷惡名。浣紗春水急，似有不平聲。
江上逢故人
作者：崔道融（唐）

故里琴樽侶，相逢近臘梅。江村買一醉，破淚卻成咍。
牧豎
作者：崔道融（唐）

牧豎持蓑笠，逢人氣傲然。臥牛吹短笛，耕卻傍溪田。
過農家
作者：崔道融（唐）

欲羨農家子，秋新看刈禾。蘇秦無負郭，六印又如何。
江夕
作者：崔道融（唐）

江心秋月白，起柁信潮行。蛟龍化為人，半夜吹笛聲。
春墅
作者：崔道融（唐）

蛙聲近過社，農事忽已忙。鄰婦餉田歸，不見百花芳。
江村
作者：崔道融（唐）

日暮片帆落，江村如有情。獨對沙上月，滿船人睡聲。
擬樂府子夜四時歌四首
作者：崔道融（唐）

吳子愛桃李，月色不到地。明朝欲看花，六宮人不睡。涼軒待月生，暗裡螢飛出。低迴不稱意，蛙鳴亂清瑟。月色明如晝，蟲聲入戶多。狂夫自不歸，滿地無天河。銀缸照殘夢，零淚沾粉臆。洞房猶自寒，何況關山北。
寄人二首
作者：崔道融（唐）

花上斷續雨，江頭來去風。相思春欲盡，未遣酒尊空。澹澹長江水，悠悠遠客情。落花相與恨，到地一無聲。
江鷗
作者：崔道融（唐）

白鳥波上棲，見人懶飛起。為有求魚心，不是戀江水。
春晚
作者：崔道融（唐）

三月寒食時，日色濃於酒。落盡牆頭花，鶯聲隔原柳。
漢宮詞
作者：崔道融（唐）

獨詔胡衣出，天花落殿堂。他人不敢妒，垂淚向君王。
旅行
作者：崔道融（唐）

少壯經勤苦，衰年始浪遊。誰憐不龜手，他處卻封侯。
班婕妤
作者：崔道融（唐）

寵極辭同輦，恩深棄後宮。自題秋扇後，不敢怨春風。
元日有題
作者：崔道融（唐）

十載元正酒，相歡意轉深。自量麋鹿分，只合在山林。
古樹
作者：崔道融（唐）

古樹春風入，陽和力太遲。莫言生意盡，更引萬年枝。
春題二首
作者：崔道融（唐）

青春未得意，見花卻如讎。路逢白麵郎，醉插花滿頭。滿眼桃李花，愁人如不見。別有惜花人，東風莫吹散。
長安春
作者：崔道融（唐）

長安牡丹開，繡轂輾晴雷。若使花長在，人應看不回。
病起二首
作者：崔道融（唐）

病起春已晚，曳筇傷綠苔。強攀庭樹枝，喚作花未開。病起繞庭除，春泥粘屐齒。如從萬裡來，骨肉滿面喜。
峽路
作者：崔道融（唐）

清猿啼不住，白水下來新。八月莫為客，夜長愁殺人。
長門怨
作者：崔道融（唐）

長門春欲盡，明月照花枝。買得相如賦，君恩不可移。
月夕有懷
作者：崔道融（唐）

圓光照一海，遠客在孤舟。相憶無期見，中宵獨上樓。
夜泊九江
作者：崔道融（唐）

夜泊江門外，歡聲月裡樓。明朝歸去路，猶隔洞庭秋。
寒食夜
作者：崔道融（唐）

滿地梨花白，風吹碎月明。大家寒食夜，獨貯望鄉情。
歸燕
作者：崔道融（唐）

海燕頻來去，西人獨滯留。天邊又相送，腸斷故園秋。
長安春
作者：崔道融（唐）

珠箔映高柳，美人紅袖垂。忽聞半天語，不見上樓時。
鑾駕東回
作者：崔道融（唐）

兩川花捧禦衣香，萬歲山呼輦路長。天子還從馬嵬過，別無惆悵似明皇。
釣魚
作者：崔道融（唐）

閑釣江魚不釣名，瓦甌斟酒暮山青。醉頭倒向蘆花裡，卻笑無端犯客星。
西施
作者：崔道融（唐）

薴蘿山下如花女，佔得姑蘇臺上春。一笑不能忘敵國，五湖何處有功臣。
馬嵬
作者：崔道融（唐）

萬乘淒涼蜀路歸，眼前朱翠與心違。重華不是風流主，湘水猶傳泣二妃。
羯鼓
作者：崔道融（唐）

華清宮裡打撩聲，供奉絲簧束手聽。寂寞鑾輿斜穀裡，是誰翻得雨淋鈴。
寄李左司
作者：崔道融（唐）

柏臺蘭省共清風，鳴玉朝聯夜被同。肯信人間有兄弟，一生長在別離中。
梅
作者：崔道融（唐）

溪上寒梅初滿枝，夜來霜月透芳菲。清光寂寞思無盡，應待琴尊與解圍。
天臺陳逸人
作者：崔道融（唐）

絕粒空山秋複春，欲看滄海化成塵。近拋三井更深去，不怕虎狼唯怕人。
雪竇禪師
作者：崔道融（唐）

雪竇峰前一派懸，雪竇五月無炎天。客塵半日洗欲盡，師到白頭林下禪。
溪上遇雨二首
作者：崔道融（唐）

回塘雨腳如繅絲，野禽不起沈魚飛。耕蓑釣笠取未暇，秋田有望從淋漓。坐看黑雲銜猛雨，噴灑前山此獨晴。忽驚雲雨在頭上，卻是山前晚照明。
長門怨
作者：崔道融（唐）

長門花泣一枝春，爭奈君恩別處新。錯把黃金買詞賦，相如自是薄情人。
秋夕
作者：崔道融（唐）

自憐三十未西遊，傍水尋山過卻秋。一夜雨聲多少事，不思量盡到心頭。
過隆中
作者：崔道融（唐）

玄德蒼黃起臥龍，鼎分天下一言中。可憐蜀國關張後，不見商量徐庶功。
關下
作者：崔道融（唐）

百二山河壯帝畿，關門何事更開遲。應從漏卻田文後，每度聞雞不免疑。
寒食客中有懷
作者：崔道融（唐）

江上聞鶯禁火時，百花開盡柳依依。故園兄弟別來久，應到清明猶望歸。
溪夜
作者：崔道融（唐）

積雪消來溪水寬，滿樓明月碎琅玕。漁人拋得釣筒盡，卻放輕舟下急灘。
山居臥疾，廣利大師見訪
作者：崔道融（唐）

桐谷孫枝已上弦，野人猶臥白雲邊。九天飛錫應相誚，三到行朝二十年。
村墅
作者：崔道融（唐）

正月二月村墅閑，餘糧未乏人心寬。南鄰雨中揭屋笑，酒熟數家來相看。
悲李拾遺二首
作者：崔道融（唐）

故友從來匪石心，諫多難得主恩深。行朝半夜煙塵起，曉殿籲嗟一鏡沈。天涯時有北來塵，因話它人及故人。也是先皇能罪己，殿前頻得觸龍鱗。
《題李將軍傳》
作者：崔道融（唐）

猿臂將軍去似飛，彎弓百步虜無遺。漢文自與封侯得，何必傷嗟不遇時。
酒醒
作者：崔道融（唐）

酒醒撥剔殘灰火，多少淒涼在此中。爐畔自斟還自醉，打窗深夜雪兼風。
郊居友人相訪
作者：崔道融（唐）

柴門深掩古城秋，背郭緣溪一徑幽。不有小園新竹色，君來那肯暫淹留。
鏡湖雪霽貽方幹
作者：崔道融（唐）

天外曉嵐和雪望，月中歸棹帶冰行。相逢半醉吟詩苦，應抵寒猿嫋樹聲。
秋霽
作者：崔道融（唐）

雨霽長空蕩滌清，遠山初出未知名。夜來江上如鉤月，時有驚魚擲浪聲。
謝朱常侍寄貺蜀茶、剡紙二首
作者：崔道融（唐）

瑟瑟香塵瑟瑟泉，驚風驟雨起爐煙。一甌解卻山中醉，便覺身輕欲上天。百幅輕明雪未融，薛家凡紙漫深紅。不應點染閑言語，留記將軍蓋世功。
讀杜紫微集
作者：崔道融（唐）

紫微才調複知兵，長覺風雷筆下生。還有枉拋心力處，多於五柳賦閒情。
寓題
作者：崔道融（唐）

海上乘查便合仙，若無仙骨未如船。人間亦有支機石，虛被聲名到洞天。
寓吟集
作者：崔道融（唐）

陶集篇篇皆有酒，崔詩句句不無杯。醉來已共身安約，讓卻詩人作酒魁。
溪居即事
作者：崔道融（唐）

籬外誰家不繫船，春風吹入釣魚灣。小童疑是有村客，急向柴門去卻關。
雞
作者：崔道融（唐）

買得晨雞共雞語，常時不用等閒鳴。深山月黑風雨夜，欲近曉天啼一聲。
獻浙東柳大夫
作者：崔道融（唐）

屬城甘雨幾經春，聖主全分付越人。俗眼不知青瑣貴，江頭爭看碧油新。
楊柳枝詞
作者：崔道融（唐）

霧撚煙搓一索春，年年長似染來新。應須喚作風流線，系得東西南北人。
楚懷王
作者：崔道融（唐）

宮花一朵掌中開，緩急翻為敵國媒。六裡江山天下笑，張儀容易去還來。
對早梅寄友人二首
作者：崔道融（唐）

憶得前年君寄詩，海邊三見早梅詞。與君猶是海邊客，又見早梅花發時。憶得去年有遺恨，花前未醉到無花。清芳一夜月通白，先脫寒衣送酒家。
句
作者：崔道融（唐）

萬裡一點白，長空鳥不飛。如今卻羨相如富，猶有人間四壁居。
德宗神武孝文皇帝輓歌詞三首
作者：權德輿（唐）

覆露雍熙運，澄清教化源。賡歌凝庶績，羽舞被深恩。纂業光文祖，貽謀屬孝孫。恭聞留末命，猶是愛元元。梯航來萬國，玉帛慶三朝。湛露恩方浹，燻風曲正調。晏車悲鹵簿，廣樂遏簫韶。最愴號弓處，龍髯上紫霄。常時柏梁宴，今日谷林歸。玉斝恩波遍，靈轀煙雨霏。喬山森羽騎，渭水擁旌旗。仙馭何由見，耘田鳥自飛。
順宗至德大安孝皇帝輓歌三首
作者：權德輿（唐）

十葉開昌運，三辰麗德音。薦功期瘞玉，昭儉每捐金。解澤皇風遍，虞泉白日沈。仍聞起居注，焚奏感人心。孝理本憂勤，玄功在嗇神。睿圖傳上嗣，壽酒比家人。仙馭三清遠，行宮永珍新。小臣司吉從，還扈屬車塵。候曉傳清蹕，迎風引彩旒。共瞻宮輅出，遙想望陵愁。弓劍隨雲氣，衣冠奉月遊。空餘駕龍處，搖落鼎湖秋。
昭德皇后輓歌詞
作者：權德輿（唐）

淮水源流遠，塗山禮命升。往年求故劍，今夕祔初陵。鸞鏡金波澀，翬衣玉彩凝。千年子孫慶，孝理在蒸蒸。
大行皇太后輓歌詞三首
作者：權德輿（唐）

筮水靈源浚，因山祔禮崇。從龍開ek路，合璧向方中。殿帳金根出，廞衣玉座空。唯餘文母化，陰德滿公宮。配禮歸清廟，靈儀出直城。九虞寧厚載，一惠易尊名。曉漏銅壺澀，秋風羽翣輕。容車攀望處，孺慕切皇情。哀笳出長信，寶劍入延津。嗚咽宮車進，淒涼祠殿新。青烏靈兆久，白燕瑞書頻。從此山園夕，金波照玉塵。
惠昭皇太子輓歌詞二首
作者：權德輿（唐）

前星落慶霄，薤露逐晨飆。宮仗黃麾出，仙遊紫府遙。空嗟鳳吹去，無複雞鳴朝。今夜西園月，重輪更寂寥。東朝聞楚挽，羽翿依稀轉。天歸京兆新，日與長安遠。蘭芳落故殿，桂影銷空苑。騎吹咽不前，風悲九旗卷。
贈文敬太子輓歌詞二首
作者：權德輿（唐）

磐石公封重，瑤山贈禮尊。歸全榮備物，樂善積深恩。雁沼寒波咽，鸞旌夕吹翻。唯餘西靡樹，千古霸陵原。銅壺曉漏初，羽翣擁塗車。方外留鴻寶，人間得善書。清笳悲畫綬，朱邸散長裾。還似緱山駕，飄飄向碧虛。
贈鄭國莊穆公主輓歌二首
作者：權德輿（唐）

追飾崇湯沐，遺芳藹禁闈。秋原森羽衛，夜壑掩容輝。睿藻悲難盡，公宮望不歸。笳簫向煙霧，疑是彩鸞飛。舊館閉平陽，容車啟壽堂。霜凝蕣英落，風度薤歌長。淑德圖書在，皇慈禮命彰。淒涼霸川曲，壟樹已成行。
贈魏國憲穆公主輓歌詞二首
作者：權德輿（唐）

漢制榮車服，周詩美肅雍。禮尊同姓主，恩錫大名封。外館留圖史，陰堂閉德容。睿詞悲薤露，千古仰芳蹤。秦樓曉月殘，鹵簿列材官。紅綬蘭桂歇，粉田風露寒。凝笳悲駟馬，清鏡掩孤鸞。湣冊徽音在，都人雪涕看。
贈梁國惠康公主輓歌詞二首
作者：權德輿（唐）

外館嬪儀貴，中參睿渥深。初笄橫白玉，盛服鏤黃金。風度簫聲遠，河低婺彩沈。夜臺留冊諡，悽愴即徽音。杳靄異湘川，飄颻駕紫煙。鳳樓人已去，鸞鏡月空懸。霧濕湯沐地，霜凝脂粉田。音容無處所，應在玉皇前。
故太尉兼中書令贈太師西平王輓詞
作者：權德輿（唐）

翊戴推元老，謀猷合大君。河山封故地，金石表新墳。劍履歸長夜，笳簫咽暮雲。還經誓師處，薤露不堪聞。
故司徒兼侍中贈太傅北平王輓詞
作者：權德輿（唐）

授律勳庸盛，居中鼎鼐和。佐時調四氣，盡力淨三河。忽訪天京兆，空傳漢伏波。今朝麟閣上，偏軫聖情多。
奉和禮部尚書酬楊著作竹亭歌
作者：權德輿（唐）

直城朱戶相邐連，九逵丹轂聲闐闐。春官自有花源賞，煙銷雨過看不足，晴翠鮮飆逗深谷。獨謠一曲泛流霞，虛齋寂寂清籟吟，幽澗紛紛雜英墜。家承麟趾貴，風入松，雲歸棟，鴻飛滅處猶目送。蝶舞閒時夢忽成，
奉和張僕射朝天行
作者：權德輿（唐）

元侯重寄貞師律，三郡四封今靜謐。丹轂常思闕下來，周王致理稱申甫，今日賢臣見明主。拜恩稽首紛無已，昔歲褒衣梁甫吟，當時已有致君心。專城一鼓妖氛靜，仙醞嘗分玉斝濃，禦閑更輟金羈駿。元正前殿朝君臣，萬年枝上東風早，佩玉晨趨光景好。塗山已見首諸侯，雄詞樂職波濤闊，曠度交歡雲霧披。自古全才貴文武，
和李中丞慈恩寺清上人院牡丹花歌
作者：權德輿（唐）

澹蕩韶光三月中，牡丹偏自佔春風。時過寶地尋香徑，擢秀全勝珠樹林，結根幸在青蓮域。豔蕊鮮房次第開，獨坐南臺時共美，閑行古剎情何已。花間一曲奏陽春，
錫杖歌送明楚上人歸佛川
作者：權德輿（唐）

上人遠自西天竺，頭陀行遍國朝寺。口翻貝葉古字經，乍來松徑風更寒，遙映霜天月成魄。後夜空山禪誦時，佛川此去何時回，應真莫便遊天臺。
馬秀才草書歌
作者：權德輿（唐）

伯英草聖稱絕倫，後來學者無其人。白眉年少未弱冠，猶輕昔日墨池學，未許前賢團扇書。豔彩芳姿相點綴，有時當暑如清秋，滿堂風雨寒颼颼。乍疑崩崖瀑水落，憶昔謝安問獻之，時人雖見那得知。
離合詩贈張監閣老
作者：權德輿（唐）

黃葉從風散，暗嗟時節換。忽見鬢邊霜，勿辭林下觴。躬行君子道，身負芳名早。帳殿漢官儀，巾車塞垣草。交情劇斷金，文律每招尋。始知蓬山下，如見古人心。
春日雪酬潘孟陽迴文
作者：權德輿（唐）

酒杯春醉好，飛雪晚庭閑。久憶同前賞，中林對遠山。
五雜組
作者：權德輿（唐）

五雜組，旗亭客。往復還，城南陌。不得已，天涯謫。
數名詩
作者：權德輿（唐）

一區揚雄宅，恬然無所欲。二頃季子田，歲晏常自足。三端固為累，事物反徽束。四體苟不勤，安得豐菽粟。五侯誠暐曄，榮甚或為辱。六翮未騫翔，虞羅乃相觸。七人稱作者，杳杳有遐躅。八桂挺奇姿，森森照初旭。九歌傷澤畔，怨思徒刺促。十翼有格言，幽貞謝浮俗。
星名詩
作者：權德輿（唐）

虛懷何所欲，歲晏聊懶逸。雲翼謝翩翻，松心保貞實。風秋景氣爽，葉落井徑出。陶然美酒酣，所謂幽人吉。自當輕尺璧，豈複掃一室。安用簪進賢，少微斯可必。
卦名詩
作者：權德輿（唐）

節變忽驚春，臨風騁望頻。支頤倦書幌，步履整山巾。時鳥漸成曲，雜芳隨意新。曙霞連觀闕，綺陌麗鹹秦。天地今交泰，雲雷背遘屯。中孚諒可樂，書此示家人。
藥名詩
作者：權德輿（唐）

七澤蘭芳千里春，瀟湘花落石磷磷。有時浪白微風起，坐釣藤陰不見人。
古人名詩
作者：權德輿（唐）

藩宣秉戎寄，衡石崇勢位。年紀信不留，弛張良自愧。樵蘇則為愜，瓜李斯可畏。不顧榮官尊，每陳豐畝利。家林類巖巘，負郭躬斂積。忌滿寵生嫌，養蒙恬勝智。疏鐘皓月曉，晚景丹霞異。澗谷永不諼，山樑冀無累。頗符生肇學，得展禽尚志。從此直不疑，支離疏世事。
州名詩寄道士
作者：權德輿（唐）

金蘭同道義，瓊簡複芝田。平楚白雲合，幽崖丹桂連。松峰明愛景，石竇納新泉。冀永南山壽，歡隨萬福延。
八音詩
作者：權德輿（唐）

金谷盛繁華，涼臺列簪組。石崇留客醉，綠珠當座舞。絲淚可銷骨，冶容竟何補。竹林諒賢人，滿酌無所苦。匏居容宴豆，儒室貴環堵。土鼓與汙尊，頤神則為愈。革道當在早，謙光斯可取。木雁才不才，吾知養生主。
建除詩
作者：權德輿（唐）

建節出王都，雄雄大丈夫。除書加右職，騎吏擁前驅。滿月張繁弱，含霜耀鹿盧。平明躍騕褭，清夜擊珊瑚。定遠功那比，平津策乃迂。執心思報國，效節在忘軀。破膽銷丹浦，顰蛾舞綠珠。危冠徒自愛，長轂事應殊。成績封千室，疇勞使五符。收功輕驃衛，致埋邁黃虞。開濟今如此，英威古不侔。閉關草玄者，無乃誤為儒。
六府詩
作者：權德輿（唐）

金罍映玉俎，賓友紛宴喜。木蘭泛方塘，桂酒啟皓齒。水榭臨空迥，酣歌當座起。火雲散奇峰，瑤瑟韻清徵。土梗乃虛論，康莊有逸軌。谷成一編書，談笑佐天子。